b'\n_START_ARTICLE_\nJulia Drusilla (Caligulas datter)\n_START_SECTION_\nLiv\n_START_PARAGRAPH_\nHun var oppkalt etter farens favoritts\xc3\xb8ster Julia Drusilla, og ble f\xc3\xb8dt ikke lenge etter at Caligula giftet seg med C\xc3\xa6sonia. Enkelte kilder oppgir f\xc3\xb8dselen til samme dag som bryllupet, men datoen for inng\xc3\xa5elsen av ekteskapet har ikke blitt n\xc3\xb8yaktig avklart, men det var en gang i l\xc3\xb8pet av sommeren 39 e.Kr. C\xc3\xa6sonia hadde tre barn fra f\xc3\xb8r av fra sitt f\xc3\xb8rste ekteskap. Da Drusilla ble f\xc3\xb8dt, tok Caligula henne til et tempel med statuer av gudinner, og la henne i fanget p\xc3\xa5 Minerva, instruerte gudinnen om at hun m\xc3\xa5tte gi hans datter n\xc3\xa6ring og oppl\xc3\xa6ring. \xc3\x85rsaken for Caligulas hastige bryllup med verken den unge eller helt vakre Milonia C\xc3\xa6sonia, var den p\xc3\xa5st\xc3\xa5tte illegitimitet av hans datter: om Caligula giftet seg med sin datters mor, ble barnet ogs\xc3\xa5 hans arving._NEWLINE_Rekkef\xc3\xb8lgen for hendelsene antyder at Caligula ikke ville gifte seg f\xc3\xb8r et barn som var hans allerede var blitt f\xc3\xb8dt, et barn som ville v\xc3\xa6re hensikten med en ekteskapsunion. Kort tid etter at Drusilla ble f\xc3\xb8dt, satte Caligula opp innsamlingsbokser rundt om i Roma merket \xc2\xabJulias drikke\xc2\xbb eller \xc2\xabJulias mat\xc2\xbb. If\xc3\xb8lge den antikke historikeren Suetonius trodde Caligula at Minerva ville s\xc3\xb8rge for Drusillas vekst og utdanning. Suetonius hevdet videre at Caligula \xc2\xabbetraktet [Drusilla] som hans eget barn for ingen annen grunn enn hennes rasende sinne. Selv som spedbarn ville hun angripe med neglene ansiktene og \xc3\xb8ynene til barna som lekte med henne.\xc2\xbb\n_START_SECTION_\nMord\n_START_PARAGRAPH_\nDen 24. januar 41 e.Kr. var Julia Drusilla og hennes foreldre i det keiserlige palasskomplekset p\xc3\xa5 Palatinerh\xc3\xb8yden i Roma. En sammensvergelse for \xc3\xa5 myrde Caligula og erstatte ham med hans onkel Claudius hadde v\xc3\xa6rt diskutert for en del tid og denne dagen hadde blitt besluttet \xc3\xa5 v\xc3\xa6re dagen for handlingen. Da Caligula talte til en skuespillertrupp av unge menn under en rekke leker og teaterforestillinger som ble holdt i forbindelse med feiringen av Divine Augustus, stormet pretorianergarden, ledet av Cassius Chaerea, inn i keiserpalasset._NEWLINE_En cryptoporticus (undergrunnskorridor) hvor denne hendelsen kan ha skjedd ble oppdaget under keiserpalasset p\xc3\xa5 Palatinerh\xc3\xb8yden. Ved den tiden hvor Caligulas lojale germanske vakt responderte var keiseren allerede d\xc3\xb8d. Noen f\xc3\xa5 timer senere ble keiserinne C\xc3\xa6sonia d\xc3\xb8delig stukket av Lupus, en tribun som var s\xc3\xa6rskilt sendt av Cassius Chaerea for \xc3\xa5 f\xc3\xa5 drept de to gjenv\xc3\xa6rende familiemedlemmene. Drusilla ble myrdet ved at \xc2\xabhennes hode ble sl\xc3\xa5tt mot en vegg.\xc2\xbb\n_START_SECTION_\nEttervirkning\n_START_PARAGRAPH_\nEtter at de var myrdet ble alle bilder og framstillinger som representerte C\xc3\xa6sonia og unge Drusilla Minor \xc3\xb8delagt i h\xc3\xa5p \xc3\xa5 f\xc3\xa5 dem slettet fra folks hukommelse som om de aldri hadde eksistert, som en form for damnatio memori\xc3\xa6. Selv om disse en gang har eksistert, er det ingen skulpturer eller avbildninger som har overlevd av C\xc3\xa6sonia og Drusilla. Selv om andre, mer mektige motiver f\xc3\xb8rte til at hennes foreldre ble drept, var mordet p\xc3\xa5 Drusilla kun rettferdiggjort av hennes slektskap: som Caligulas eneste lovmessige barn kunne hun ha krevd den romerske keisertronen for seg selv eller sine etterkommere. Det eneste bilde av Drusilla som har overlevd er en mynt som ble preget av Herodes Agrippa I, j\xc3\xb8denes konge, som framstilte Drusilla som et lite barn sittende ved siden av seiergudinnen Victoria. Myntens tekst var \xc2\xabtil Drusilla, datter av Augustus\xc2\xbb.\n_START_SECTION_\nInnvirkning p\xc3\xa5 \xc3\xb8konomien\n_START_PARAGRAPH_\nJulia Drusillas f\xc3\xb8dsel ga Caligula enda en unnskyldning til p\xc3\xa5f\xc3\xb8re tyngre skatter p\xc3\xa5 riket grunnet foreldrebyrden. Suetonius siterte ham for \xc3\xa5 ha klaget: \xc2\xabI tillegg til byrden med herred\xc3\xb8mmet, m\xc3\xa5 jeg n\xc3\xa5 b\xc3\xa6re farskapet.\xc2\xbb Han tok innsamling for hennes utdannelse og framtidige medgift._NEWLINE_Suetonius skrev at \xc2\xabetter at hans datter var f\xc3\xb8dt, klagde han p\xc3\xa5 sin fattigdom, og byrdene som han var underlagt, ikke som en keiser, men som en far. Han gjorde en generell samling for hennes opprettholdelse og lykke. Han ga likeledes offentlig beskjed om at han ville motta nytt\xc3\xa5rsgaver den f\xc3\xb8rste dagen av janur; og sto s\xc3\xa5ledes i vestebylen av sitt hus for \xc3\xa5 gripe gavene som folk av alle lag ga fra seg av stort og sm\xc3\xa5tt. Til sist ble han grepet av en uovervinnelige begj\xc3\xa6r fra f\xc3\xb8lelsen av penger, tok av seg t\xc3\xb8flene, gikk gjentatte ganger over de store haugene av gullmynter som var spredt utover det vidstrakte gulvet, og la seg ned og rullet hele kroppen over gullet igjen og igjen.\xc2\xbb'